António Guterres

António Manuel de Oliveira Guterres (født 1949) er en portugisisk politiker. Han er FNs generalsekretær. Guterres var Portugals statsminister fra 1995 til 2002.

 Liv og virke 

 Bakgrunn 
António Guterres er sønn av Virgílio Dias Guterres (1913–2009) og hans hustru Ilda Cândida de Oliveira (født 1923). Han gikk på Liceu de Camões frem til 1965, og vant prisen «Prémio Nacional dos Liceus».

Han ble utdannet som elektroingeniør ved universitetet i Lisboa i 1971.

 Profesjonell karriere 
Guterres var grunnlegger og den første leder av Portugals forbrukerråd (1973–1974), og rådgiver til statsråd Mario Soares (1974–1975). I tillegg var han strategidirektør for Investimentos e Participações Empresariais, S.A. fra 1984 til 1985 og rådgiver til styret i 2002. 

 Politisk karriere 
Guterres begynte i 1973 som leder av regjeringens avdeling for industriell planlegging. Han var medlem av Portugals parlament fra 1976 til 1993. I 1979 ble han valgt som kommunestyret i Fundão, hvor han ble til 1995. Fra 1981 til 1983 var han medlem av Europarådets parlamentarikerforsamling, og der leder av kommisjonen for demografi, migrasjon og flyktninger.   

Han var generalsekretær i sosialistpartiet (Partido Socialista) 1992–2002, og fra 1999 til 2005 president i Sosialistinternasjonalen.  

I 2005 ble han utnevnt til FNs høykommissær for flyktninger, et verv han hadde til november 2015.Italiensk diplomat blir FNs nye flyktningsjef, Aftenposten, 12. november 2015. Sikkerhetsrådet vedtok 6. oktober 2016 et forslag om å fremme overfor FNs generalforsamling at Guterres ble valgt som FNs generalsekretær. Han ble tatt i ed 12. desember 2016.António Guterres, Sworn In as U.N.’s Next Leader, Must Factor Trump Into His Plans, New York Times, 12. desember 2016. Lest 1. januar 2017. Han overtok vervet 1. januar 2017.

Guterres er medlem av Club de Madrid.

 Referanser 

 Eksterne lenker 




Kategori:Portugisiske politikere
Kategori:Portugisiske statsministre
Kategori:FNs generalsekretærer
Kategori:Personer fra Lisboa